pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รมว.เฮ้ง ส่ง เลขาฯ รมว. “สุเทพ” รุดมอบเงินทดแทน แก่ทายาทผู้ประกันตนเสียชีวิตเหตุไฟไหม้ผับ Mountain B สัตหีบ
วันอาทิตย์ที่ 7 สิงหาคม 2565
รมว.เฮ้ง ส่ง เลขาฯ รมว. “สุเทพ” รุดมอบเงินทดแทน แก่ทายาทผู้ประกันตนเสียชีวิตเหตุไฟไหม้ผับ Mountain B สัตหีบ
...
วันที่ 6 สิงหาคม 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเกิดเหตุเพลิงไหม้สถานบันเทิง (MOUNTAIN B) ที่ อําเภอสัตหีบ จังหวัดชลบุรี มีผู้ประสบเหตุเสียชีวิต 15 ราย และได้รับบาดเจ็บ 38 ราย ว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พลเอกประวิตร วงษ์สุวรรณ รองนายกรัฐมนตรี ที่กํากับดูแลกระทรวงแรงงาน ทราบข่าว และได้มีความห่วงใย แสดงความเสียใจกับเหตุการณ์ที่เกิดขึ้น พร้อมสั่งการให้กระทรวงแรงงาน เร่งตรวจสอบข้อเท็จจริงให้ความช่วยเหลือโดยด่วน จากการลงพื้นที่ตรวจสอบข้อเท็จจริงของเจ้าหน้าที่สํานักงานประกันสังคมจังหวัดชลบุรี พบว่า มีผู้ประกันตนเสียชีวิต 6 ราย เป็นผู้ประกันตน 3 ราย เคยเป็นผู้ประกันตน 3 ราย และผู้ได้รับบาดเจ็บ 5 ราย นั้น ได้เข้ารับการรักษาในโรงพยาบาลสมเด็จพระนางเจ้าสิริกิติ์ 4 ราย โรงพยาบาลกรุงเทพจอมเทียน 1 ราย
นายสุชาติ ชมกลิ่น รัฐมนตรีว่าการกระทรวงแรงงาน กล่าวต่อไปว่า ในวันนี้ผมได้มอบหมายให้นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน พร้อมด้วยนายนริศ นิรามัยวงศ์ รองผู้ว่าราชการจังหวัดชลบุรี ลงพื้นที่มอบเงินช่วยเหลือแก่ทายาทของผู้เสียชีวิต ในการนี้ นายบุญสงค์ ทัพชัยยุทธ์ เลขาธิการสํานักงานประกันสังคม มอบหมายให้นายนันทชัย ปัญญาสุรฤทธิ์ รองเลขาธิการสํานักงานประกันสังคม นายศักดินาถ สนธิศักดิ์โยธิน ผู้ตรวจราชการกรม สํานักงานประกันสังคม นายสราวุธ สุขสวรรค์ ประกันสังคมจังหวัดชลบุรี นายเบญจรงค์ ว่องจรรยากุล หัวหน้าสํานักงานประกันสังคมจังหวัดชลบุรี สาขาบางละมุง นายสมศักดิ์ โยชน์เมืองไพร หัวหน้าสํานักงานประกันสังคมจังหวัดชลบุรี สาขาศรีราชา นางสาวศิริหทัย แท่นแก้ว ผู้อํานวยการศูนย์สารนิเทศ และหัวหน้าส่วนราชการหน่วยงานในสังกัดกระทรวงแรงงานจังหวัดชลบุรี ร่วมมอบเงินกรณีเสียชีวิตให้แก่ทายาทของ นายสุรกานต์ เรืองฤทธิ์ เป็นผู้ประกันตนมาตรา 33 ลูกจ้างบริษัท ไทยซัมมิท ฮาร์เนส จังหวัดชลบุรี ทายาทจะได้รับสิทธิประโยชน์เป็นค่าจัดการศพ 50,000 บาท เงินสงเคราะห์กรณีเสียชีวิต 71,322 บาท และเงินบําเหน็จชราภาพ 99,115.89 บาท รวมเป็นเงินทั้งสิ้น 220,437.89 บาท ให้แก่นางสํารวย เรืองฤทธิ์ มารดาของผู้เสียชีวิต ณ วัดเขาคันธมาทน์ อําเภอสัตหีบ จังหวัดชลบุรี ต่อจากนั้น ได้เดินทางไปจังหวัดระยอง เพื่อมอบเงินทดแทนกรณีเสียชีวิตให้กับครอบครัวของนายฉัตรชัย ชื่นค้า เป็นผู้ประกันตนมาตรา 33 ลูกจ้าง บริษัท เคนออโต้พาร์ทส์ จังหวัดระยอง ทายาทจะได้รับสิทธิประโยชน์ เป็นค่าจัดการศพ 50,000 บาท เงินสงเคราะห์กรณีเสียชีวิต 24,000 บาท และเงินบําเหน็จชราภาพ 27,978.45 บาท รวมเป็นเงินทั้งสิ้น 101,978.45 บาท ให้แก่นางเปรมใจ แซ่อึ้ง มารดาของผู้เสียชีวิต ณ วัดโขดหิน ตําบลเนินพระ อําเภอเมือง จังหวัดระยอง
ด้านนายสุเทพ ชิตยวงษ์ เลขานุการรัฐมนตรีว่าการกระทรวงแรงงาน กล่าวต่อไปว่า นายสุชาติ ชมกลิ่น รัฐมนตรีว่าการกระทรวงแรงงาน ได้ฝากความห่วงใยและขอเป็นกําลังใจมายังผู้ประสบเหตุทุกคน พร้อมกําชับให้สํานักงานประกันสังคมดูแลสิทธิประโยชน์ของลูกจ้าง ผู้ประกันตนที่ได้รับบาดเจ็บ และทายาทของผู้เสียชีวิตให้ได้รับสิทธิประโยชน์ครบถ้วน เพราะผู้ประกันตนทุกคนคือคนในครอบครัวประกันสังคม
รัฐบาลไทย-ข่าวทำเนียบรัฐบาล-กรมทางหลวง เพิ่มเส้นทางให้รถวิ่งได้ไม่เกิน 120 กม./ชม. ระยะที่ 3 อีก 3 เส้นทาง เริ่มวันที่ 1 พฤษภาคม 2565
วันศุกร์ที่ 29 เมษายน 2565
กรมทางหลวง เพิ่มเส้นทางให้รถวิ่งได้ไม่เกิน 120 กม./ชม. ระยะที่ 3 อีก 3 เส้นทาง เริ่มวันที่ 1 พฤษภาคม 2565
สอบถามข้อมูลการเดินทางเพิ่มเติมสามารถติดต่อได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ โทร. 1586 กด 7 และตํารวจทางหลวง โทร. 1193 ตลอด 24 ชั่วโมง
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่กรมทางหลวง (ทล.) ได้เริ่มเปิดให้รถวิ่งใช้อัตราความเร็วไม่เกิน 120 กม./ชม. (เฉพาะช่องทางขวาสุด) ในเส้นทางนําร่อง (ระยะที่ 1) ที่ ทล. 32 ถนนสายเอเชีย ช่วงบางปะอิน - อ่างทอง กม. ที่ 4+100 - 50+000 ซึ่งเป็นไปตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม โดยได้เปิดอย่างเป็นทางการเมื่อวันที่ 1 เมษายน 2564 เพื่อให้ประชาชนผู้ใช้ทางได้รับความสะดวก รวดเร็ว และปลอดภัยในการเดินทาง และได้ประกาศให้ใช้ความเร็ว 120 กม./ชม. ในระยะที่ 2 เพิ่มอีก 6 สายทาง เมื่อวันที่ 1 กันยายน 2564 ประกอบด้วย ทล.1 สนามกีฬาธูปะเตมีย์ - ประตูน้ําพระอินทร์ กม. ที่ 35+000 - 45+000 จังหวัดปทุมธานี ทล.1 หางน้ําหนองแขม - วังไผ่ กม. ที่ 306+640 - 330+600 จังหวัดนครสวรรค์ ทล.2 บ่อทอง - มอจะบก กม. ที่ 74+500 - 88+000 จังหวัดนครราชสีมา ทล.32 อ่างทอง - โพนางดําออก กม. ที่ 50+000 - 111+473 จังหวัดอ่างทองและสิงห์บุรี ทล.34 บางนา - ทางเข้า ท่าอากาศยานสุวรรณภูมิ กม. ที่ 1+500 - 15+000 จังหวัดสมุทรปราการ และ ทล. 304 คลองหลวงแพ่ง - ฉะเชิงเทรา กม. ที่ 53+300 - 63+000 จังหวัดฉะเชิงเทรา
ปัจจุบัน ทล. ได้กําหนดเพิ่มเส้นทางให้ใช้อัตราความเร็วไม่เกิน 120 กม./ชม. และไม่ต่ํากว่า 100 กม./ชม. ในช่องทางขวาสุด ในระยะที่ 3 ตามประกาศผู้อํานวยการทางหลวงแผ่นดิน โดยจะมีผลบังคับใช้ ตั้งแต่วันที่ 1 พฤษภาคม 2565 เป็นต้นไป จํานวน 3 สายทาง ทั้งขาเข้าและขาออก ประกอบด้วย ทล.4 จํานวน 2 ช่วง ได้แก่ เขาวัง - สระพระ ระหว่าง กม. ที่ 160+000 - 167+000 และระหว่าง กม. ที่ 172+000 - 183+500 จังหวัดเพชรบุรี (เป็นช่วง ๆ) ทล.9 บางแค - คลองมหาสวัสดิ์ ระหว่าง กม. ที่ 23+400 - 31+600 กรุงเทพมหานคร และ ทล.35 นาโคก - แพรกหนามแดง กม. ที่ 56+000 - 80+600 จังหวัดสมุทรสงคราม (เป็นช่วง ๆ) ซึ่ง ทล. โดยแขวงทางหลวงในพื้นที่ได้ดําเนินการเตรียมความพร้อมในการรองรับการใช้อัตราความเร็วใหม่ในช่วงสายทางดังกล่าว โดยคํานึงในเรื่องความปลอดภัยกับประชาชนผู้ใช้ทางสูงสุด
อธิบดีกรมทางหลวง กล่าวเพิ่มเติมว่า ขณะนี้ได้ทําการประชาสัมพันธ์ข้อมูลให้ประชาชนผู้ใช้ทางได้ทราบอย่างต่อเนื่อง โดยได้บูรณาการร่วมกับตํารวจในพื้นที่ ตํารวจทางหลวง และหน่วยงานที่เกี่ยวข้อง ทั้งนี้ ขอความร่วมมือผู้ใช้ทางขับขี่ด้วยความระมัดระวังปฏิบัติตามกฎจราจร ป้ายเตือน ป้ายแนะนํา หากประชาชนผู้ใช้ทางต้องการแจ้งอุบัติเหตุหรือสอบถามข้อมูลการเดินทางเพิ่มเติมสามารถติดต่อได้ที่สายด่วนกรมทางหลวง โทร. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ โทร. 1586 กด 7 และตํารวจทางหลวง โทร. 1193 ตลอด 24 ชั่วโมง
รัฐบาลไทย-ข่าวทำเนียบรัฐบาล-กยศ. ร่วมจัดมหกรรมไกล่เกลี่ยหนี้จังหวัดพิษณุโลก วันที่ 27 พ.ค. 65 และจังหวัดสุโขทัย วันที่ 30 พ.ค. 65 ผู้ร่วมงานจะไม่ถูกดำเนินคดี
วันพฤหัสบดีที่ 26 พฤษภาคม 2565
กยศ. ร่วมจัดมหกรรมไกล่เกลี่ยหนี้จังหวัดพิษณุโลก วันที่ 27 พ.ค. 65 และจังหวัดสุโขทัย วันที่ 30 พ.ค. 65 ผู้ร่วมงานจะไม่ถูกดําเนินคดี
กยศ. ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือน จ.พิษณุโลก ในวันศุกร์ที่ 27 พ.ค.2565 และจัดมหกรรมไกล่เกลี่ยหนี้สินครัวเรือน จ.สุโขทัย ในวันจันทร์ที่ 30 พ.ค.2565
กองทุนเงินให้กู้ยืมเพื่อการศึกษา (กยศ.) ร่วมกับกรมคุ้มครองสิทธิและเสรีภาพ และกรมบังคับคดี จัดมหกรรมไกล่เกลี่ยหนี้สินครัวเรือนจังหวัดพิษณุโลก ในวันศุกร์ที่ 27 พฤษภาคม 2565 ณ โรงแรม ดิ อิมพีเรียล โฮเทล แอนด์ คอนเวนชั่น เซ็นเตอร์ และจัดมหกรรมไกล่เกลี่ยหนี้สินครัวเรือนจังหวัดสุโขทัย ในวันจันทร์ที่ 30 พฤษภาคม 2565 ณ มหาวิทยาลัยการกีฬาแห่งชาติ วิทยาเขตสุโขทัย ขอเชิญชวนผู้กู้ยืมเข้าร่วมงานเพื่อไกล่เกลี่ยก่อนฟ้องและหลังฟ้อง ซึ่งผู้กู้ยืมที่เข้าร่วมงานจะไม่ถูกดําเนินคดี
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ขอเชิญชวนผู้กู้ยืมเข้าร่วมงานมหกรรมไกล่เกลี่ยหนี้สินครัวเรือนจังหวัดพิษณุโลก ในวันศุกร์ที่ 27 พฤษภาคม 2565 ณ โรงแรม ดิ อิมพีเรียล โฮเทล แอนด์ คอนเวนชั่น เซ็นเตอร์ และจังหวัดสุโขทัย ในวันจันทร์ที่ 30 พฤษภาคม 2565 ณ มหาวิทยาลัยการกีฬาแห่งชาติ วิทยาเขตสุโขทัย โดยกองทุนได้ร่วมกับกรมคุ้มครองสิทธิและเสรีภาพ และกรมบังคับคดี กระทรวงยุติธรรม ในการจัดงานไกล่เกลี่ยหนี้เพื่อเป็นการช่วยเหลือและบรรเทาความเดือดร้อนของผู้กู้ยืมเงินที่ได้รับผลกระทบทางเศรษฐกิจจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้กู้ยืมเงินบางส่วนขาดรายได้และผิดนัดชําระหนี้จนนําไปสู่การฟ้องร้องดําเนินคดีหรือถูกบังคับคดีตามกฎหมาย กลุ่มเป้าหมายของกองทุน ได้แก่ ผู้กู้ยืมกลุ่มที่ค้างชําระหนี้ที่ถูกบอกเลิกสัญญาและกําลังจะถูกฟ้อง และผู้กู้ยืมกลุ่มที่จะถูกบังคับคดี หากผู้กู้ยืมเข้ากระบวนการไกล่เกลี่ย กองทุนก็จะไม่จําเป็นต้องดําเนินคดี ซึ่งจะลดภาระค่าใช้จ่ายของกองทุนและนอกจากผู้กู้ยืมที่เข้าสู่กระบวนการไกล่เกลี่ยจะไม่ถูกดําเนินคดีแล้ว ผู้กู้ยืมจะได้รับส่วนลดเบี้ยปรับ รวมทั้งได้รับโอกาสในการขยายระยะเวลาผ่อนชําระได้ถึงอายุ 65 ปี เพื่อให้ผู้กู้ยืมสามารถกลับเข้ามาสู่ระบบการชําระหนี้ให้เป็นปกติ และเมื่อร่างพระราชบัญญัติกองทุนเงินให้กู้ยืมเพื่อการศึกษา (ฉบับที่...) พ.ศ. .... ที่อยู่ระหว่างการขอแก้ไขมีผลบังคับใช้ กองทุนจะมีอํานาจในการปลดภาระผู้ค้ําประกัน โดยกองทุนมีหลักการว่าจะยกเลิกการค้ําประกันของผู้ค้ําประกัน เมื่อผู้กู้ยืมได้ผ่อนชําระเงินต้นมาแล้วร้อยละ 25 ของเงินต้นที่ค้างชําระอีกด้วย
ทั้งนี้ ผู้กู้ยืมสามารถลงทะเบียนเข้าร่วมงานล่วงหน้าและดาวน์โหลดแอปพลิเคชัน กยศ. Connect เพื่อรับสิทธิขอไกล่เกลี่ยฯ ได้ที่ QRcode ด้านล่างหรือทางเว็บไซต์ www.studentloan.or.th หรือสอบถามเพิ่มเติมได้ที่ไลน์บัญชีทางการ กยศ. หรือโทรศัพท์หมายเลข 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-สร้างขุมทรัพย์ลงทุนตั้งแต่ต้นปี กับพันธบัตรออมทรัพย์พิเศษ “รุ่นส่งความสุข” เริ่มจำหน่าย 17 มกราคม 2565 นี้
วันพุธที่ 29 ธันวาคม 2564
สร้างขุมทรัพย์ลงทุนตั้งแต่ต้นปี กับพันธบัตรออมทรัพย์พิเศษ “รุ่นส่งความสุข” เริ่มจําหน่าย 17 มกราคม 2565 นี้
ต้นปี 2565 นี้ สบน. จะมีการจําหน่ายพันธบัตรออมทรัพย์พิเศษ “รุ่นส่งความสุข” เพื่อเป็นของขวัญปีใหม่ให้กับพี่น้องประชาชน ซึ่งกระทรวงการคลังจะนําเงินที่ได้ ไปใช้เพื่อแก้ไขปัญหาเศรษฐกิจและสังคม และบรรเทาผลกระทบจากการระบาดของเชื้อไวรัสโควิด-19
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ (สบน.) เปิดเผยว่า ต้นปี 2565 นี้ สบน. จะมีการจําหน่ายพันธบัตรออมทรัพย์พิเศษ “รุ่นส่งความสุข” เพื่อเป็นของขวัญปีใหม่ให้กับพี่น้องประชาชน ซึ่งกระทรวงการคลังจะนําเงินที่ได้ ไปใช้เพื่อแก้ไขปัญหาเศรษฐกิจและสังคม และบรรเทาผลกระทบจากการระบาดของเชื้อไวรัสโควิด-19 ภายใต้โครงการมาตรการต่างๆ เช่น การจัดหาวัคซีน เยียวยาผู้ประกันตน โดยจะจําหน่ายวงเงิน 30,000 ล้านบาท ให้กับประชาชนเท่านั้น ผ่านช่องทาง Counter Internet Banking และ Mobile Banking ของธนาคารตัวแทนจําหน่าย 4 แห่ง ได้แก่ ธนาคารกรุงเทพ ธนาคารกรุงไทย ธนาคารกสิกรไทย และธนาคารไทยพาณิชย์
การจําหน่ายพันธบัตรออมทรัพย์พิเศษ รุ่นส่งความสุข เริ่มจําหน่ายวันที่ 17-31 มกราคม 2565 เวลา 8.30 น. รุ่นอายุ 3 ปี อัตราดอกเบี้ยแบบขั้นบันไดเฉลี่ยร้อยละ 1.90 ต่อปี (ปีที่ 1 อัตราดอกเบี้ยร้อยละ 1.60 ต่อปี ปีที่ 2 อัตราดอกเบี้ยร้อยละ 1.80 ต่อปี ปีที่ 3 อัตราดอกเบี้ยร้อยละ 2.30 ต่อปี) ลงทุนได้ตั้งแต่ 1,000 บาท แบ่งการจําหน่ายเป็น 3 ช่วง โดยในสัปดาห์แรกจะเป็นการจําหน่ายแบบกําหนดอายุและจํากัดวงเงิน และในสัปดาห์ถัดไปจึงเปิดโอกาสให้ซื้อแบบไม่จํากัดวงเงิน ดังนี้
• ช่วงที่ 1 (วันที่ 17-18 ม.ค. 2565) เปิดจําหน่ายให้กับบุคคลธรรมดาที่ถือสัญชาติไทย หรือมีถิ่นที่อยู่ในประเทศไทยที่มีอายุ 60 ปีขึ้นไป โดยซื้อได้ไม่เกิน 5 ล้านบาทต่อราย
• ช่วงที่ 2 (วันที่ 19-23 ม.ค. 2565) เปิดจําหน่ายให้บุคคลธรรมดาที่ถือสัญชาติไทย หรือมีถิ่นที่อยู่ในประเทศไทย (รวมอายุ 60 ปีขึ้นไป) โดยซื้อได้ไม่เกิน 5 ล้านบาทต่อราย
• ช่วงที่ 3 (วันที่ 24-31 ม.ค. 2565) เปิดจําหน่ายให้บุคคลธรรมดาที่ถือสัญชาติไทย หรือมีถิ่นที่อยู่ในประเทศไทย (รวมอายุ 60 ปีขึ้นไป) แบบไม่จํากัดวงเงินจําหน่าย
ทั้งนี้ วงเงินการซื้อในแต่ละช่วงไม่นับรวมกัน ผู้ลงทุนสามารถซื้อพันธบัตรได้ในทุกช่วงการจําหน่ายตามเงื่อนไขอายุและวงเงินที่กําหนด และหากเป็นผู้เยาว์ต้องมีบัญชีธนาคารตัวแทนจําหน่ายและได้รับความยินยอมจากผู้ปกครองก่อน
สบน. ได้แจ้งให้ธนาคารตัวแทนจําหน่ายปรับวิธีการจองซื้อพันธบัตรให้เหมาะสมกับสถานการณ์และมาตรการการป้องกันการแพร่ระบาดของไวรัสโควิด-19 ของรัฐบาล เพื่อให้ผู้ลงทุนสามารถทําธุรกรรมได้อย่างปลอดภัย ซึ่งผู้ลงทุนสามารถติดต่อสอบถามรายละเอียดเกี่ยวกับเงื่อนไขและวิธีการซื้อพันธบัตรผ่านช่องทางต่างๆ ของธนาคารตัวแทนจําหน่ายทั้ง 4 แห่ง
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809, 5820/ 0 2265 8050 ต่อ 5322
รัฐบาลไทย-ข่าวทำเนียบรัฐบาล-รมว.กษ. ติดตามผลการดำเนินงานโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด
วันอาทิตย์ที่ 20 มีนาคม 2565
รมว.กษ. ติดตามผลการดําเนินงานโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด
รมว.กษ. ติดตามผลการดําเนินงานโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด (กลุ่มแปลงใหญ่ลําไย) จังหวัดเชียงใหม่
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามผลการดําเนินงานโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด ณ ศูนย์เรียนรู้เศรษฐกิจพอเพียงบ้านป่าลาน (กลุ่มแปลงใหญ่ลําไย) หมู่ที่ 4 ตําบลหนองตอง อําเภอหนองตอง จังหวัดเชียงใหม่ ซึ่งปัจจุบันมีสมาชิก 154 ราย พื้นที่ปลูก 985 ไร่ มีวัตถุประสงค์เพื่อลดต้นทุนการผลิต ยกระดับคุณภาพมาตรฐานการผลิตให้เป็นที่ต้องการของตลาด สร้างจุดรับซื้อผลผลิต/กระจายผลผลิต/เชื่อมโยงการตลาดและสร้างโอกาสในการแข่งขัน และเพิ่มรายได้ให้กับสมาชิก ปัจจุบันกลุ่มแปลงใหญ่ลําไยดําเนินการรวบรวม/กระจาย/จําหน่ายผลผลิตสดช่อ จํานวน 560 ตัน มูลค่าไม่ต่ํากว่า 16 ล้านบาท/ปี และมีรายได้จากการร่อนลําไย 1,200 ตัน มีรายได้มูลค่า 900,000 บาท
ในส่วนของกระทรวงเกษตรและสหกรณ์ กรมส่งเสริมการเกษตรได้สนับสนุนในเรื่องการพัฒนาศักยภาพและสร้างความเข้มแข็งในการบริหารธุรกิจให้เป็นไปอย่างมีประสิทธิภาพ รวมถึงพัฒนาคุณภาพผลผลิตให้มีมาตรฐาน และมีระบบการตลาดที่แน่นอน นอกจากนี้ กระทรวงเกษตรฯ พร้อมสนับสนุนและส่งเสริมการผลิตสินค้าเกษตรของเกษตรกรให้มีคุณภาพ ได้มาตรฐาน เพื่อเพิ่มขีดความสามารถในการแข่งขัน และเพิ่มรายได้ของเกษตรกร พร้อมผลักดันให้เกษตรกรรวมกลุ่มในการผลิตเพื่อร่วมกันจัดหาปัจจัยการผลิตที่มีคุณภาพ ราคาเป็นธรรม เพื่อลดต้นทุน เพิ่มประสิทธิภาพการผลิต ตลอดจนการจัดการด้านการตลาดโดยหน่วยงานภาครัฐให้การสนับสนุนและอํานวยความสะดวก
ทั้งนี้ จากการคาดการณ์สถานการณ์การผลิตลําไย ปี 2565 จังหวัดเชียงใหม่ จะมีผลผลิตรวมประมาณ 4.4 แสนตัน เพิ่มขึ้นจากปี 64 คิดเป็น 9.8% ผลผลิตเฉลี่ยประมาณ 980 กิโลกรัม/ไร่ เพิ่มขึ้นจากปี 64 คิดเป็น 5.95% อําเภอที่ปลูกลําไยมากสุด คือ อําเภอจอมทอง พร้าว ดอยเต่า เชียงดาว และฮอด ตามลําดับ และคาดการณ์การเก็บเกี่ยวลําไย ในฤดูเก็บเกี่ยวเดือน มิ.ย. - ก.ย. 65 เก็บเกี่ยวสูงสุดในเดือนสิงหาคม ส่วนลําไยนอกฤดู จะทยอยให้ผลผลิตตลอดปี ช่วงเก็บเกี่ยวมากสุดในเดือน ธ.ค. - ม.ค. 65
รัฐบาลไทย-ข่าวทำเนียบรัฐบาล-นายกรัฐมนตรีขอบคุณกลุ่มบริษัท ยูนิลีเวอร์ ประเทศไทย มอบสิ่งของอุปโภคบริโภค ช่วยเหลือผู้ประสบภัยน้ำท่วม ย้ำรัฐบาลเร่งบริหารจัดการน้ำทั้งระบบ ลดความเสียหายแก่ประชาชน
วันจันทร์ที่ 25 ตุลาคม 2564
นายกรัฐมนตรีขอบคุณกลุ่มบริษัท ยูนิลีเวอร์ ประเทศไทย มอบสิ่งของอุปโภคบริโภค ช่วยเหลือผู้ประสบภัยน้ําท่วม ย้ํารัฐบาลเร่งบริหารจัดการน้ําทั้งระบบ ลดความเสียหายแก่ประชาชน
นายกรัฐมนตรีขอบคุณกลุ่มบริษัท ยูนิลีเวอร์ ประเทศไทย มอบสิ่งของอุปโภคบริโภค ช่วยเหลือผู้ประสบภัยน้ําท่วม ย้ํารัฐบาลเร่งบริหารจัดการน้ําทั้งระบบ ลดความเสียหายแก่ประชาชน
นายธนกร วังบุญคงชนะ โฆษกประจําสํานักนายกรัฐมนตรี เผย วันนี้ (25 ตุลาคม 2564) เวลา 08.45 น. ณ ห้องสีม่วง ตึกไทยคู่ฟ้า ทําเนียบรัฐบาล ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้นายธีรภัทร ประยูรสิทธิ ปลัดสํานักนายกรัฐมนตรี เข้าพบ เพื่อรับมอบสิ่งของบริจาคจากกลุ่มบริษัท ยูนิลีเวอร์ ประเทศไทย และส่งมอบแก่ นายสุทธิพงษ์ จุลเจริญ ปลัดกระทรวงมหาดไทย เพื่อนําไปช่วยเหลือประชาชนผู้ประสบภัยน้ําท่วมในพื้นที่ต่าง ๆ โดยมี นายวิษณุ เครืองาม รองนายกรัฐมนตรี นายดิสทัต โหตระกิตย์ เลขาธิการนายกรัฐมนตรี นายประทีป กีรติเรขา รองเลขาธิการนายกรัฐมนตรีฝ่ายการเมือง นายอนุชา บูรพชัยศรี รองเลขาธิการนายกรัฐมนตรีฝ่ายการเมือง และนางสาวไตรศุลี ไตรสรณกุล รองโฆษกประจําสํานักนายกรัฐมนตรี เข้าร่วมด้วย
ในโอกาสนี้ นายกรัฐมนตรีเป็นประธานในพิธีรับมอบสิ่งของบริจาค เครื่องบริโภคอุปโภค มูลค่า 2,960,604 บาท จากผู้บริหารกลุ่มบริษัท ยูนิลีเวอร์ ประเทศไทย เพื่อมอบให้แก่ปลัดกระทรวงมหาดไทยเพื่อนําไปช่วยเหลือผู้ประสบภัยน้ําท่วมต่อไป โดยนายกรัฐมนตรี ชื่นชมและขอบคุณนายโรเบิร์ต แคนเดลิโน ผู้บริหารระดับสูงยูนิลีเวอร์ ประเทศไทย และคณะผู้บริหาร ที่มอบสิ่งของบริจาคในครั้งนี้ สะท้อนคนไทยไม่ทิ้งกันในช่วงเวลาที่ยากลําบาก ทั้งในสถานการณ์การแพร่ระบาดของโควิด-19 และปัจจุบันคือสถานการณ์น้ําท่วม ที่รัฐบาลกําลังเร่งแก้ไขปัญหาให้ได้โดยเร็วที่สุด ด้วยการบริหารจัดการน้ําของประเทศทั้งระบบ
นายกรัฐมนตรียังกล่าวว่า ประเทศไทยเป็นพื้นที่ลุ่มต่ําทําให้ยังต้องประสบปัญหาสถานการณ์อุทกภัย ประกอบกับความผันผวนของสภาพอากาศ และฝนที่ไม่ตกตามฤดูกาล มีปริมาณมากบ้างน้อยบ้าง รัฐบาลจึงต้องวางแผนการบริหารจัดการน้ําของประเทศทั้งระบบครบวงจร ตั้งแต่ตอนบน ตอนกลาง และตอนล่าง ของประเทศ โดยสั่งการให้กระทรวงมหาดไทยร่วมกับกระทรวงเกษตรและสหกรณ์ สทนช. หน่วยงานที่เกี่ยวข้อง เร่งระบายน้ําที่ยังท่วมขังสู่ทะเล โดยเฉพาะการระบายน้ําจากแม่น้ําท่าจีนสู่ภาคตะวันออก อาจส่งผลให้ระดับน้ําในแหล่งน้ําตามธรรมชาติสูงขึ้นเพราะเป็นคูคลองที่มีความตื้นและเล็ก จึงต้องมีการขุดลอกควบคู่กับการกักเก็บน้ําไว้ใช้ และมีการบริหารจัดการระบายน้ําออกอย่างเหมาะสม ซึ่งขณะนี้ กรมป้องกันและบรรเทาสาธารณภัยได้สนับสนุนเครื่องสูบน้ําซึ่งมีระยะทางการสูบ 10 กิโลเมตร เพื่อเร่งดึงน้ํา จูงน้ํา และตัดตอนน้ําออกไปด้านข้างให้ได้มากที่สุดและเก็บกักน้ําไว้ในทุ่งต่าง ๆ รวมทั้งไร่นาของประชาชนโดยเร็ว ขณะเดียวกันก็เร่งช่วยเหลือดูแลเยียวยาพื้นที่รองรับน้ําดังกล่าวด้วย
.............................................
รัฐบาลไทย-ข่าวทำเนียบรัฐบาล-ครม. อนุมัติงบ 10,974 ลบ. สร้างสวนสัตว์แห่งใหม่ (คลองหก) จ.ปทุมธานี คาดเปิดบริการระยะแรกได้ในปี 69
วันจันทร์ที่ 1 สิงหาคม 2565
ครม. อนุมัติงบ 10,974 ลบ. สร้างสวนสัตว์แห่งใหม่ (คลองหก) จ.ปทุมธานี คาดเปิดบริการระยะแรกได้ในปี 69
.....
ที่ประชุม ครม. (26 ก.ค. 65) อนุมัติโครงการลงทุนก่อสร้างสวนสัตว์แห่งใหม่ (คลองหก) จ.ปทุมธานี กรอบวงเงิน 10,974.65 ล้านบาท มีระยะเวลาดําเนินโครงการ 5 ปี พ.ศ. 2566 - 2570 และเป็นวงเงินเบิกจ่ายในปีงบประมาณ 2566 จํานวน 1,109.07 ล้านบาท
.
สําหรับสวนสัตว์แห่งใหม่จะตั้งอยู่บนที่ดินพระราชทานจํานวน 300 ไร่ แบ่งการใช้ประโยชน์พื้นที่ออกเป็น 1.พื้นที่จัดแสดงสัตว์และนิทรรศการ 171 ไร่ 2.พื้นที่ป้องกันน้ําท่วมและถนน 42 ไร่ 3.พื้นที่ส่วนบริหารและวิจัย 33 ไร่ 4.พื้นที่สวนเฉลิมพระเกียรติ 21 ไร่ 5.พื้นที่ส่วนกลางและเชิงพาณิชย์ 18 ไร่ 6.ที่จอดรถ 15 ไร่
.
เมื่อก่อสร้างเสร็จแล้วจะกลายเป็นสวนสัตว์ที่ทันสมัยระดับนานาชาติ เป็นแหล่งเรียนรู้ทางธรรมชาติ ชีวิตสัตว์ป่า การอนุรักษ์ ศึกษาวิจัย และเพาะขยายพันธุ์สัตว์ป่าคืนสู่ธรรมชาติ และยังเป็นแหล่งนันทนาการรองรับการท่องเที่ยวเชิงอนุรักษ์ คาดว่าจะสามารถเปิดให้บริการระยะแรกในปี 2569 และเปิดบริการเต็มรูปแบบได้ตั้งแต่ปี 2571 เป็นต้นไป
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-พม. จัดอบรมโครงการช่างผมอุ่นใจ by พม. "ให้ผมพลิกชีวิตคุณ" ช่วยยกระดับวิชาชีพและรายได้ให้ผู้ประกอบการและกลุ่มเปราะบางเดือดร้อนจากโควิด-19
วันพฤหัสบดีที่ 23 ธันวาคม 2564
พม. จัดอบรมโครงการช่างผมอุ่นใจ by พม. "ให้ผมพลิกชีวิตคุณ"  ช่วยยกระดับวิชาชีพและรายได้ให้ผู้ประกอบการและกลุ่มเปราะบางเดือดร้อนจากโควิด-19
พม. จัดอบรมโครงการช่างผมอุ่นใจ by พม. "ให้ผมพลิกชีวิตคุณ"  ช่วยยกระดับวิชาชีพและรายได้ให้ผู้ประกอบการและกลุ่มเปราะบางเดือดร้อนจากโควิด-19
วันนี้ (23 ธ.ค. 64) เวลา 13.00 น. ที่วิทยาลัยสารพัดช่างพิษณุโลก จังหวัดพิษณุโลก นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) พบปะเยี่ยมให้กําลังใจผู้เข้ารับการอบรมคุณวุฒิวิชาชีพช่างทําผม โครงการช่างผมอุ่นใจ by พม. "ให้ผมพลิกชีวิตคุณ" ภายใต้ความร่วมมือระหว่างกระทรวง พม. และภาคีเครือข่ายทุกภาคส่วน ทั้งสถาบันคุณวุฒิวิชาชีพ สมาคมวิชาชีพช่างผมไทย และผู้อบรมหลักสูตรการเมืองการปกครองในระบอบประชาธิปไตยสําหรับนักบริหารระดับสูง รุ่นที่ 25 (ปปร.25) สถาบันพระปกเกล้า กลุ่มบ้านหน้าพระลาน โดยมีวัตถุประสงค์เพื่อยกระดับทักษะอาชีพช่างผมอย่างมีมาตรฐานให้กับกลุ่มผู้ประกอบการอาชีพช่างผม กลุ่มผู้ว่างงาน หรือผู้ถูกเลิกจ้าง และประชาชนทั่วไปที่มีความสนใจในการประกอบอาชีพช่างผม ที่ได้รับผลกระทบจากสถานการณ์การแพร่ระบาดของโควิด-19 ด้วยการมีคุณวุฒิวิชาชีพช่างผมที่สูงขึ้น ส่งผลให้มีรายได้เพิ่มและได้รับการยอมรับในสังคม ประกอบด้วย การให้ความรู้ ทักษะการทําผมอย่างมืออาชีพ การทดสอบโดยการสัมภาษณ์ ความรู้พื้นฐานทั่วไปช่างผมสตรี และการทดสอบโดยการปฏิบัติ การแบ่งกลุ่ม การสระ-ไดร์ จัดทรง การม้วนเพื่อดัด การม้วนโรล ทั้งนี้ ปีงบประมาณ 2565 กระทรวง พม. จะดําเนินการจัดอบรม Onsite ในพื้นที่นําร่อง 4 จังหวัด ได้แก่ จังหวัดพิษณุโลก อ่างทอง สุราษฎร์ธานี และกรุงเทพฯ ซึ่งในอนาคตจะต่อยอดการดําเนินกิจกรรมโครงการเพิ่มให้ครอบคลุมกลุ่มเป้าหมายทุกจังหวัดทั่วประเทศในระยะต่อไป
นายจุติ กล่าวว่า วันนี้ทุกคนที่เข้าฝึกอบรมเป็นส่วนหนึ่งของโครงการที่จะพลิกโฉมประเทศไทย ขอให้ทุกคนหาทักษะเพิ่มเติมจากการเรียนรู้ไปให้มากที่สุด สิ่งที่กระทรวง พม. ทําเสมอมาคืออย่าให้ปลาเขา แต่จงให้เบ็ดเขาไปตกปลา ให้หาปลาให้เป็น ซึ่งทางสมาคมฯ จะมอบความรู้โดยวิทยากร ตนอยากให้กําลังใจผู้เข้าอบรม ขอให้ทุกคนไปให้ถึงในสิ่งที่ตัวเองต้องการ ทางโครงการช่างผมอุ่นใจ by พม. "ให้ผมพลิกชีวิตคุณ" เป็นหนึ่งในโครงการที่จะพลิกชีวิตคุณ เราตั้งใจทําและเราจะติดตามว่าได้ปลุกปั้นคนที่มีความเพียร มีแรงบรรดาลใจที่จะไปสู่การพัฒนาไปตามลําดับ ตามมาตรฐานสากลและมาตรฐานโลก ฉะนั้น วันนี้เรามาถ่ายทอดให้ผู้เข้าอบรมได้มีงาน มีอาชีพ มีร้านของตนเอง ซึ่งก้าวที่สําเร็จเริ่มจากก้าวที่เล็กๆ ก้าวที่ขยัน มีความเพียร มีวินัย และต้องไปให้ถึง ซึ่งเรามีครูมือหนึ่งของประเทศไทย ดร.สมศักดิ์ ชลาชล เป็นผู้อํานวยการกํากับออกหลักสูตร เรามีครูฝึกดีๆ มาช่วยเสริมทักษะ หวังว่าผู้เข้าอบรมครั้งนี้จะตักตวงความรู้ทักษะเหล่านี้ไปให้ได้มากที่สุด นอกจากร้านทําผมแล้ว เรายังทําร้านอาหารที่เป็นวิชาชีพอิสระที่สามารถประกอบอาชีพได้ด้วยตนเอง โดยได้เชพชุมพล แจ้งไพร ซึ่งเป็นเชฟระดับโลกมาสอนทําอาหาร จะเห็นได้ว่ากระทรวง พม. พยายามจะทําเรื่องของอาชีพให้ทุกคนได้มีความมั่นคง เพื่อนําไปเป็นอาชีพในอนาคตต่อไป
รัฐบาลไทย-ข่าวทำเนียบรัฐบาล-ปลัดกระทรวงคมนาคม เป็นประธานการประชุมติดตามความคืบหน้า การพัฒนาโครงสร้างพื้นฐานด้านการคมนาคมขนส่ง เพื่อเชื่อมโยงไทย - มาเลเซีย ครั้งที่ 2/2565
วันอังคารที่ 10 พฤษภาคม 2565
ปลัดกระทรวงคมนาคม เป็นประธานการประชุมติดตามความคืบหน้า การพัฒนาโครงสร้างพื้นฐานด้านการคมนาคมขนส่ง เพื่อเชื่อมโยงไทย - มาเลเซีย ครั้งที่ 2/2565
...
นายชยธรรม์ พรหมศร ปลัดกระทรวงคมนาคม เป็นประธานการประชุมติดตามความคืบหน้า การพัฒนาโครงสร้างพื้นฐานด้านการคมนาคมขนส่งเพื่อเชื่อมโยงไทย - มาเลเซีย ครั้งที่ 2/2565 โดยมี นายปัญญา ชูพานิช ผู้อํานวยการสํานักงานนโยบายและแผนการขนส่งและจราจร และผู้แทนหน่วยงานในสังกัดกระทรวงคมนาคม เข้าร่วมประชุม ในวันที่ 9 พฤษภาคม 2565 ณ ห้องประชุมกระทรวงคมนาคม
จากการเยือนประเทศไทยของนาย ดาโต๊ะ ซรี อิซมาอิล ซาบรี ยาคบ นายกรัฐมนตรีมาเลเซีย ที่ได้เข้าหารือข้อราชการกับ พลเอก ประยุทธ์ จันทร์โอชา นายกรัฐมนตรี เมื่อวันที่ 24 กุมภาพันธ์ 2565 โดยการเข้าหารือในครั้งนั้นมีประเด็นด้านการคมนาคมขนส่งที่ทั้งสองฝ่ายต้องการเร่งผลักดัน คือ การส่งเสริมให้มีการเดินทางระหว่างกันของประชาชนทั้งสองประเทศ และการพัฒนาโครงสร้างพื้นฐานด้านการคมนาคมขนส่งภายหลังการเปิดประเทศ รวมทั้งนายศักดิ์สยาม ชิดชอบ รัฐมนตรีว่าการกระทรวงคมนาคม มีข้อสั่งการในการเตรียมความพร้อมรองรับการเดินทางและการขนส่งระหว่างไทย - มาเลเซีย
ทั้งนี้ ปลัดกระทรวงคมนาคม ได้ประชุมติดตามความคืบหน้าการพัฒนาโครงสร้างพื้นฐานด้านการคมนาคมขนส่งเพื่อเชื่อมโยงไทย - มาเลเซีย ซึ่งหน่วยงานในสังกัดกระทรวงคมนาคม ได้แก่ กรมเจ้าท่า กรมท่าอากาศยาน กรมทางหลวง กรมทางหลวงชนบท สํานักงานนโยบายและแผนการขนส่งและจราจร กรมการขนส่งทางราง การรถไฟแห่งประเทศไทย และหน่วยงานในสังกัดที่เกี่ยวข้อง ได้รายงานการจัดทําข้อมูลภาพรวมโครงสร้างพื้นฐานด้านการคมนาคมขนส่งทางถนน ทางราง ทางน้ํา และทางอากาศที่มีอยู่ในปัจจุบัน รวมทั้งแผนการพัฒนาโครงสร้างพื้นฐานเชื่อมสู่ด่านพรมแดนต่าง ๆ ในอนาคต เพื่อรองรับการเดินทางและการขนส่งสินค้าระหว่างสองประเทศ
ปลัดกระทรวงคมนาคม ได้มอบให้หน่วยงานที่เกี่ยวข้องดําเนินการจัดทําข้อมูลโครงสร้างพื้นฐานด้านการคมนาคมขนส่งเพิ่มเติม ได้แก่ ข้อมูลภาพถ่ายและปริมาณการจราจรบริเวณหน้าด่าน รวมทั้งข้อมูลการใช้งานด่านพรมแดนระหว่างไทยกับมาเลเซียในปัจจุบัน ทั้งพิธีการศุลกากร การตรวจคนเข้าเมืองและสินค้า (Custom Immigration Quarantine : CIQ) และเน้นย้ําให้หน่วยงานที่เกี่ยวข้องอัปเดตข้อมูลสถานะโครงการ/เส้นทางอย่างสม่ําเสมอ โดยจัดทําข้อมูลในรูปแบบเดียวกันทุกโหมดการเดินทาง เพื่อเป็นประโยชน์ใช้เป็นข้อมูลประกอบ การเจรจากับฝ่ายมาเลเซียและใช้ในการดําเนินการพัฒนาโครงสร้างพื้นฐานด้านการคมนาคมขนส่ง รวมทั้งนําไปใช้เป็นบรรทัดฐานในการจัดทําข้อมูลการพัฒนาเชื่อมโยงโครงสร้างพื้นฐานกับประเทศเพื่อนบ้านอื่น ๆ ในอนาคต
รัฐบาลไทย-ข่าวทำเนียบรัฐบาล-นายกฯ เชิญชวนผู้ที่ยังไม่ได้ฉีดวัคซีน มารับการฉีด เร่งสร้างภูมิคุ้มกันหมู่ ขอ อสม.-ท้องถิ่น ช่วยกลุ่มเปราะบางเข้าสู่ระบบ
วันเสาร์ที่ 13 พฤศจิกายน 2564
นายกฯ เชิญชวนผู้ที่ยังไม่ได้ฉีดวัคซีน มารับการฉีด เร่งสร้างภูมิคุ้มกันหมู่ ขอ อสม.-ท้องถิ่น ช่วยกลุ่มเปราะบางเข้าสู่ระบบ
นายกฯ เชิญชวนผู้ที่ยังไม่ได้ฉีดวัคซีน มารับการฉีด เร่งสร้างภูมิคุ้มกันหมู่ ขอ อสม.-ท้องถิ่น ช่วยกลุ่มเปราะบางเข้าสู่ระบบ
เมื่อวันที่ 13 พ.ย. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและ รมว.กลาโหม เชิญชวนประชาชนที่ยังไม่ได้รับการฉีดวัคซีนป้องกันโรคโควิด-19 เข้ารับการฉีดวัคซีน เพื่อสร้างภูมิคุ้มกันหมู่ในเกิดขึ้นโดยเร็ว สร้างความแข็งแกร่งในระบบสาธารณสุขให้รองรับการระบาด เพื่อลดความรุนแรงและการเสียชีวิตในประชากรกลุ่มเสี่ยง พร้อมขับเคลื่อนเศรษฐกิจ ภาคธุรกิจการท่องเที่ยว และการเปิดประเทศตามแผนที่กําหนด
ข้อมูลการฉีดวัคซีนตั้งแต่วันที่ 28 ก.พ.2564 - 11 พ.ย.2564 มีการฉีดวัคซีนสะสม 83,320,621 โดส แบ่งเป็นเข็มที่ 1 สะสม 44.8 ล้านราย หรือร้อยละ 62.2 เข็มที่ 2 สะสม 35.8 ล้านราย หรือร้อยละ 49.7 เข็มที่ 3 สะสม 2.7 ล้านราย หรือร้อยละ 3.8 โดยมี 9 จังหวัดที่ได้รับวัคซีนเข็มที่ 1 ร้อยละ 70 แล้ว ประกอบด้วย เชียงใหม่ กรุงเทพ สมุทรปราการ ชลบุรี ภูเก็ต ปทุมธานี สมุทรสาคร สงขลา ฉะเชิงเทรา
น.ส.ไตรศุลี กล่าวว่า กระทรวงสาธารณสุข คาดว่าจะสามารถฉีดวัคซีนได้ครบจํานวน 100 ล้านโดส ครอบคลุมประชากรร้อยละ 70 ภายในเดือน พ.ย.นี้ ขณะที่ปัจจุบันประกาศไทยมีการจัดหาวัคซีนแล้ว จํานวน 128.6 ล้านโดส ซึ่งมากกว่าแผนเดิมที่กําหนดไว้ โดยปัจจุบัน รัฐบาลกําหนดเป้าหมายที่จะฉีดเข็มที่ 1 ให้ได้อย่างน้อยร้อยละ 70 ภายในเดือน พ.ย. 2564 , ร้อยละ 80 ภายในเดือน ธ.ค. 2564 , เข็มที่ 2 อย่างน้อยร้อยละ 70 ภายในเดือน ธ.ค. 2564
น.ส.ไตรศุลี กล่าวว่า สําหรับประชาชนที่ยังไม่ได้รับการฉีดวัคซีน สามารถแจ้งความประสงค์ได้ผ่านช่องทางต่างๆที่ภาครัฐกําหนด รวมถึงติดต่อสถานพยาบาลโดยตรง หรือแจ้งกับเจ้าของสถานประกอบการ ส่วนกลุ่มเปราะบาง ที่ไม่สามารถเดินทางเข้ารับมาฉีดวัคซีนได้ สามารถแจ้ง อสม. ฝ่ายปกครอง ท้องถิ่น กํานัน ผู้ใหญ่บ้าน ภาคประชาสังคม เพื่อประสานรับการบริการฉีดวัคซีนเป็นกรณีพิเศษ จึงขอให้หน่วยงานราชการในพื้นที่ ช่วยกันตรวจสอบกลุ่มประชากร โดยเฉพาะกลุ่มเปราะบางที่ยังไม่ได้รับวันซีนในพื้นที่ของตัวเองด้วย เพื่อที่จะได้เข้าสู่ระบบการฉีดวัคซีนโดยเร็ว
..........................
รัฐบาลไทย-ข่าวทำเนียบรัฐบาล-สปสช. ดึงร้านยาร่วม “เจอ แจก จบ” จ่ายยา - ติดตามอาการผู้ป่วยโควิด-19 สิทธิบัตรทอง ขรก. และ อปท.
วันจันทร์ที่ 11 เมษายน 2565
สปสช. ดึงร้านยาร่วม “เจอ แจก จบ” จ่ายยา - ติดตามอาการผู้ป่วยโควิด-19 สิทธิบัตรทอง ขรก. และ อปท.
.....
สํานักงานหลักประกันสุขภาพแห่งชาติ (สปสช.) จับมือสภาเภสัชกรรม เพิ่มช่องทางบริการผู้ติดเชื้อโควิด-19 ที่ไม่มีภาวะเสี่ยง อาการไม่รุนแรง/ไม่แสดงอาการ รักษาแบบผู้ป่วยนอกและแยกกักตัวที่บ้าน “เจอ แจก จบ” โดยให้ผู้ป่วยรับยาได้ฟรี ณ ร้านยาทั่วประเทศกว่า 700 แห่ง พร้อมคําแนะนําและการติดตามอาการจากเภสัชกรอีก 48 ชม. หากอาการรุนแรงขึ้นจะส่งต่อเข้าระบบให้แพทย์ดูแลต่อไป
.
ผู้มีสิทธิบัตรทอง ข้าราชการ และพนักงานองค์กรปกครองส่วนท้องถิ่น ให้สังเกตป้ายข้อความหน้าร้านยาว่า "สถานบริการเภสัชกรรมชุมชน" และ "เครือข่ายเภสัชกรอาสาปรึกษาโควิดผ่านระบบเภสัชกรรมทางไกล" เพื่อเข้ารับบริการได้ หรือตรวจสอบรายชื่อร้านยาที่ร่วมโครงการได้ที่https://www.nhso.go.th/downloads/197
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล- นายกฯ พอใจไทยได้โควต้าส่งแรงงานทำงานรัฐอิสราเอลเพิ่มขึ้นจากมาตรการรับมือโควิด-19 ของรัฐบาล ทักษะและความรับผิดชอบของแรงงานไทย สร้างความต้องการจ้างงานสูงขึ้นคนไทยมีงานทำเพิ่ม
วันศุกร์ที่ 15 กรกฎาคม 2565
นายกฯ พอใจไทยได้โควต้าส่งแรงงานทํางานรัฐอิสราเอลเพิ่มขึ้นจากมาตรการรับมือโควิด-19 ของรัฐบาล ทักษะและความรับผิดชอบของแรงงานไทย สร้างความต้องการจ้างงานสูงขึ้นคนไทยมีงานทําเพิ่ม
นายกฯ พอใจไทยได้โควต้าส่งแรงงานทํางานรัฐอิสราเอลเพิ่มขึ้นจากมาตรการรับมือโควิด-19 ของรัฐบาล ทักษะและความรับผิดชอบของแรงงานไทย สร้างความต้องการจ้างงานสูงขึ้นคนไทยมีงานทําเพิ่ม
วันนี้ (15 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีต่อความก้าวหน้าในการจัดส่งแรงงานไทยไปทํางานในภาคเกษตรของรัฐอิสราเอล ภายใต้โครงการ “ความร่วมมือไทย - อิสราเอล เพื่อการจัดหางาน (Thailand – Israel Cooperation on the Placement of Workers: TIC) ซึ่งในปี 2565 ไทยได้จัดส่งแรงงานแล้วทั้งสิ้น 3,759 คน โดยนายกรัฐมนตรีให้นายสุชาติ ชมกลิ่น รัฐมนตรีว่าการกระทรวงแรงกําชับให้หน่วยงานที่เกี่ยวข้องดูแลและอํานวยความสะดวก พร้อมหาแนวทางขยายตลาด เสริมสร้างทักษะที่จําเป็นและเป็นที่ต้องการของตลาด เพื่อเพิ่มโอกาสให้แรงงานไทยในตลาดโลก
โฆษกประจําสํานักนายกรัฐมนตรี กล่าวว่า ในปีงบประมาณ 2565 ประเทศไทยได้รับโควต้าจัดส่งแรงงานไทยไปทํางานในภาคเกษตรของรัฐอิสราเอล จํานวน 6,800 คน เพิ่มขึ้น 1,800 คน จากปีงบประมาณ 2564 ที่ได้โควตาทั้งหมด 5,000 คน ทั้งนี้ เนื่องจากชื่อเสียงไทยมีมาตรการบริหารจัดการในช่วงสถานการณ์การแพร่ระบาดของโรคโควิด -19 ที่ดี รวมถึงแรงงานไทยมีทักษะและความรับผิดชอบ เป็นที่ต้องการของนายจ้างในรัฐอิสราเอล ทําให้มีความต้องการจ้างงานเพิ่มขึ้น ทั้งนี้ แรงงานไทยจะได้รับการอบรมคนหางานก่อนการเดินทางไปทํางานในต่างประเทศ และจะได้รับเงินเดือนขั้นต่ําก่อนหักภาษีเดือนละ 5,300 เชคเกล หรือประมาณ 54,852 บาท (ขึ้นอยู่กับอัตราแลกเปลี่ยนในขณะนั้น) ซึ่งหากทํางานจนครบสัญญาจ้างงานสูงสุด 5 ปี 3 เดือน จะมีรายได้มากกว่า 3 ล้านบาทต่อคน
“นายกฯ ย้ําความสําคัญของภาคแรงงานซึ่งถือเป็นฟันเฟืองสําคัญในการขับเคลื่อนประเทศ และนํารายได้จากต่างประเทศเข้ามาในระบบเศรษฐกิจไทย โดยชื่นชมทุกหน่วยงานที่ได้ดําเนินตามแนวนโยบาย ที่รัฐบาลมุ่งมั่นพัฒนาศักยภาพแรงงานไทยในทุกมิติ เพื่อสร้างความพร้อมต่อการทํางานในศตวรรษที่ 21 และเพิ่มโอกาสในการจ้างงาน ทั้งนี้ นายกรัฐมนตรีขอให้แรงงานไทยที่ไปทํางานยังรัฐอิสราเอลทํางานด้วยความตั้งใจ ขยันขันแข็ง ปฏิบัติตามสัญญาจ้างและกฎหมายของรัฐอิสราเอลอย่างเคร่งครัด และนําความรู้ประสบการณ์ที่ได้รับกลับมาพัฒนาประเทศ และตนเองต่อไป” นายธนกรฯ กล่าว
รัฐบาลไทย-ข่าวทำเนียบรัฐบาล-กสร. เร่งช่วยเหลือ ชี้แจงสิทธิต่อกลุ่มลูกจ้างอัลฟ่ากรณีถูกเลิกจ้างกะทันหัน
วันพุธที่ 16 มิถุนายน 2564
กสร. เร่งช่วยเหลือ ชี้แจงสิทธิต่อกลุ่มลูกจ้างอัลฟ่ากรณีถูกเลิกจ้างกะทันหัน
กสร. เร่งดําเนินการช่วยเหลือพร้อมชี้แจงสิทธิการยื่นคําร้องกรณีถูกเลิกจ้างต่อกลุ่มลูกจ้างบริษัท อัลฟ่า เพอร์ฟอร์มานซ์ กรุ๊ป จํากัด จํานวนกว่า 200 คน หลังถูกเลิกจ้างกะทันหัน ตามความห่วงใยของ รมว.แรงงาน เน้นย้ําให้ดูแลลูกจ้างได้รับสิทธิตามกฎหมาย
นางโสภา เกียรตินิรชา รองอธิบดีและโฆษกกรมสวัสดิการและคุ้มครองแรงงาน (กสร.) เปิดเผยว่า กรณีที่บริษัท อัลฟ่า เพอร์ฟอร์มานซ์ กรุ๊ป จํากัด (อัลฟ่า) ได้มีหนังสือประกาศเลิกจ้างลูกจ้างเมื่อวันที่ 12 มิถุนายน 2564 โดยปิดกิจการเนื่องจากประสบปัญหาทางธุรกิจการขนส่งพัสดุอีคอมเมิร์ซซึ่งเติบโตอย่างรวดเร็วและมีการแข่งขันที่รุนแรง ทําให้พนักงานประมาณ 407 คน ถูกเลิกจ้างทันที โดยนายสุชาติ ชมกลิ่นรัฐมนตรีว่าการกระทรวงแรงงาน มีความห่วงใยลูกจ้างที่ได้รับผลกระทบจึงได้สั่งการให้ กสร. เร่งดําเนินการช่วยเหลือโดยเร็วเพื่อให้ลูกจ้างได้รับสิทธิตามกฎหมายอย่างครบถ้วน โดยเมื่อวันที่ 15 มิถุนายนที่ผ่านมาตัวแทนลูกจ้างและลูกจ้าง บริษัท อัลฟ่าฯ จํานวน 200 คน ได้เดินทางเข้ามาปรึกษาพูดคุยกับพนักงานตรวจแรงงาน สํานักงานสวัสดิการและคุ้มครองแรงงาน กรุงเทพมหานคร พื้นที่ 5 ที่กระทรวงแรงงาน เพื่อขอให้เจ้าหน้าที่กรมสวัสดิการและคุ้มครองแรงงาน ช่วยเหลือกรณีบริษัทปิดกิจการ โดยยังไม่ได้รับค่าจ้าง ค่าชดเชย ค่าจ้างเงินแทนการบอกกล่าวล่วงหน้า และเงินประกันในการทํางาน เจ้าหน้าที่ได้ชี้แจงสิทธิตามพระราชบัญญัติคุ้มครองแรงงาน พ.ศ. 2541 และแนะนําขั้นตอนการดําเนินการยื่นคําร้องตามอํานาจหน้าที่ของกรมให้กลุ่มลูกจ้างได้รับทราบ
รองอธิบดีและโฆษก กสร. กล่าวเพิ่มเติมว่า ภายหลังจากการปรึกษาพูดคุยลูกจ้างทั้งหมดยังไม่ประสงค์จะยื่นคําร้อง โดยจะกลับไปเตรียมเอกสารที่เกี่ยวข้อง และจะแต่งตั้งตัวแทนลูกจ้างมายื่นคําร้อง ในวันจันทร์ที่ 21 มิถุนายน 2564 ที่สํานักงานสวัสดิการและคุ้มครองแรงงาน กรุงเทพมหานคร พื้นที่ 5 (สรพ.5) ซึ่งกรมจะได้เร่งรัดพูดคุยกับนายจ้างให้ปฏิบัติให้ถูกต้องตามกฎหมายและดูแลสิทธิประโยชน์ของลูกจ้างให้เป็นไปตามที่กฎหมายคุ้มครองแรงงานกําหนดต่อไป
รัฐบาลไทย-ข่าวทำเนียบรัฐบาล-พม. จัดโครงการเสริมทักษะและสร้างความตระหนักรู้ในการป้องกันตนเองของสตรีในสถานการณ์ความรุนแรง
วันพุธที่ 23 มิถุนายน 2564
พม. จัดโครงการเสริมทักษะและสร้างความตระหนักรู้ในการป้องกันตนเองของสตรีในสถานการณ์ความรุนแรง
พม. จัดโครงการเสริมทักษะและสร้างความตระหนักรู้ในการป้องกันตนเองของสตรีในสถานการณ์ความรุนแรง
วันนี้ (23 มิ.ย. 64) เวลา 09.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีเปิด “โครงการเสริมทักษะและสร้างความตระหนักรู้ในการป้องกันตนเองของสตรีในสถานการณ์ความรุนแรง” โดยมีนางจินตนา จันทร์บํารุง อธิบดีกรมกิจการสตรีและสถาบันครอบครัว กล่าวรายงาน พร้อมด้วยคณะผู้บริหารกระทรวง พม. เข้าร่วมงาน และรับชมการสาธิตศิลปะป้องกันตนเองในสถานการณ์ความรุนแรงโดย CHOI’s TAEKWONDO (ชอย เทควันโด) ณ บริเวณห้องโถง ชั้น 1 กระทรวงการพัฒนาสังคมและความมั่นคงของมนุษย์ ถนนกรุงเกษม สะพานขาว กทม.
นายจุติ กล่าวว่า ปัจจุบันสตรีต้องประสบปัญหาความรุนแรงในทุกมิติของชีวิต ซึ่งจากรายงานข้อมูลสถานการณ์ด้านความรุนแรงในครอบครัวรวมถึงสถานการณ์ความรุนแรงและภัยคุกคามทางเพศที่ปรากฏเป็นข่าว พบว่าจํานวนผู้เสียหายที่เป็นเยาวชนมีมากขึ้น และผู้กระทํามักเป็นคนที่ใกล้ชิด หรือเป็นคนที่ไว้วางใจ สิ่งเหล่านี้สะท้อนให้เห็นว่าสถานการณ์ความรุนแรง ไม่ใช่เรื่องไกลตัวอีกต่อไป โดยเฉพาะในช่วงสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ที่ส่งผลกระทบต่อเศรษฐกิจและสังคมของประเทศอย่างรุนแรง ส่งผลให้ปัญหาความรุนแรงในรูปแบบต่างๆ เพิ่มมากขึ้น ทั้งนี้ กระทรวงการพัฒนาสังคมและความมั่นคงของมนุษย์ (พม.) โดยกรมกิจการสตรีและสถาบันครอบครัว (สค.) จึงได้จัด “โครงการเสริมทักษะและสร้างความตระหนักรู้ในการป้องกันตนเองของสตรีในสถานการณ์ความรุนแรง” เพื่อมุ่งเน้นการเสริมสร้างทักษะการป้องกันตนเองของสตรีในสถานการณ์ความรุนแรง และเพื่อส่งเสริมให้เครือข่ายมีส่วนร่วมในการพัฒนาศักยภาพสตรีให้สามารถป้องกันตนเองจากสถานการณ์ความรุนแรง โดยเริ่มจากศิลปะการป้องกันตัวอย่างเทควันโด ซึ่งได้รับความร่วมมือจากสมาคมกีฬาเทควันโดแห่งประเทศไทย และสถาบันชอยเทควันโด
นายจุติ กล่าวต่อไปว่า สําหรับโครงการดังกล่าว ได้กําหนดจัดขึ้นระหว่างเดือนกรกฎาคม - กันยายน 2564 โดยมีรูปแบบการดําเนินงานเป็น 2 กิจกรรม ได้แก่ 1. กิจกรรมเสริมสร้างทักษะการป้องกันตัวของสตรีในสถานการณ์ความรุนแรง (ศิลปะการป้องกันตัว) ดําเนินการอบรมทุกวันอาทิตย์ ระหว่างเดือนกรกฎาคม – สิงหาคม 2564 ณ โรงเรียนวัดประชาระบือธรรม ซึ่งมีกลุ่มเป้าหมายที่เข้าร่วมโครงการประกอบด้วย เยาวชนและสตรี อายุ 15 - 35 ปี จากชุมชนในพื้นที่เขตดุสิต โดยมีโค้ช เช ยอง ซอก หัวหน้าผู้ฝึกสอนนักกีฬาเทควันโดทีมชาติไทย ให้คําแนะนํา และกํากับดูแล และ 2. การจัดทําคู่มือเพื่อเสริมสร้างทักษะการป้องกันตัวของสตรีในสถานการณ์ความรุนแรง (ฉบับการ์ตูน) เพื่อเผยแพร่ไปยังหน่วยงานต่างๆ และประชาชนทั่วไป
นายจุติ กล่าวเพิ่มเติมว่า โครงการนี้ เป็นอีกหนึ่งโครงการนําร่องเล็กๆ ของกระทรวง พม. ที่จะช่วยให้สตรีสามารถช่วยเหลือตนเองและเอาตัวรอดเพื่อลดความสูญเสียที่อาจเกิดขึ้นได้ อย่างไรก็ตาม การป้องกันและแก้ไขปัญหาความรุนแรงต่อสตรี ต้องอาศัยความร่วมมือจากทุกภาคส่วน ทั้งภาครัฐ ภาคเอกชน และภาคประชาสังคม ซึ่งรวมไปถึงการปรับเปลี่ยนทัศนคติของทุกคน ในการไม่เพิกเฉย เมื่อพบการทําร้ายสตรีอีกด้วย ทั้งนี้ หากประชาชนถูกกระทําความรุนแรงและต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลย้อนฝ่ายค้าน ไล่นายกฯ ยุบสภาฯ - ลาออก ต้องย้อนไปดูอดีตตัวเองด้วย ทิ้งอะไรไว้ให้แก้ปัญหาบ้าง ชี้การยกกลไกรัฐสภามาอ้างนั้น ที่ผ่านมามาเคารพการทำหน้าที่ในสภาฯ แค่ไหน
วันจันทร์ที่ 14 มีนาคม 2565
โฆษกรัฐบาลย้อนฝ่ายค้าน ไล่นายกฯ ยุบสภาฯ - ลาออก ต้องย้อนไปดูอดีตตัวเองด้วย ทิ้งอะไรไว้ให้แก้ปัญหาบ้าง ชี้การยกกลไกรัฐสภามาอ้างนั้น ที่ผ่านมามาเคารพการทําหน้าที่ในสภาฯ แค่ไหน
โฆษกรัฐบาลย้อนฝ่ายค้าน ไล่นายกฯ ยุบสภาฯ - ลาออก ต้องย้อนไปดูอดีตตัวเองด้วย ทิ้งอะไรไว้ให้แก้ปัญหาบ้าง ชี้การยกกลไกรัฐสภามาอ้างนั้น ที่ผ่านมามาเคารพการทําหน้าที่ในสภาฯ แค่ไหน ติงระวังศึกซักฟอกรอบนี้จะเป็นครั้งสุดท้ายของฝ่ายค้านบางคน
วันที่ 14 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่พรรคร่วมฝ่ายค้านระบุถึงการห้ามนายกฯ ดํารงตําแหน่งเกิน 8 ปี ควรยุบสภาฯ หรือลาออกว่า เชื่อว่าประชาชนคงเบื่อหน่ายเรื่องนี้เต็มที เพราะฝ่ายค้านพูดเรื่องนี้ซ้ํา ๆ วนเวียนมาแล้วหลายต่อหลายรอบ เรียกร้องให้ยุบสภาฯ หรือลาออกมาตลอด 7 ปี เพียงเพราะรับไม่ได้ที่ประชาชนไว้วางใจให้ พล.อ.ประยุทธ์ จันทร์โอชา นายกฯ และรมว.กลาโหม เข้ามาบริหารประเทศเพื่อแก้ปัญหาความเดือดร้อนให้กับประชาชน ทั้ง ๆ ที่ปัญหาเหล่านี้ เช่น การทุจริตคอรัปชันจนมีอดีตรัฐมนตรีต้องติดคุกแล้วถึง 2 คนมาจากสมัยรัฐบาลของพรรคตัวเอง แต่ก็ยังไม่สํานึก ยังอยากจะกลับมามีอํานาจอีก วาทกรรมระบบเผด็จการ รัฐธรรมนูญสืบทอดอํานาจ ฝ่ายค้านพูดแทบจะทุกวัน ทั้ง ๆ ที่สมัยรัฐบาลตัวเองมีความพยายามยิ่งกว่าการสืบทอดอํานาจ ทําพรรคการเมืองเหมือนกับเป็นบริษัท ส่งมอบตําแหน่งให้กับคนในครอบครัวราวกับสมบัติผลัดกันชม ซึ่งสิ่งเหล่านี้น่าอายยิ่งกว่า แต่กลับไม่เคยย้อนดูตัวเองบ้าง
นายธนกร กล่าวอีกว่า นอกจากฝ่ายค้านจะรับไม่ได้ที่พ่ายแพ้ให้กับ พล.อ.ประยุทธ์แล้ว ยังพาลไปถึงองค์กรอิสระต่าง ๆ อีกด้วย เรียกได้ว่าใครที่พูดเข้าข้างฝ่ายค้านก็บอกว่าเขาดี แต่ใครที่เห็นตรงข้ามก็บอกเป็นพวกเดียวกับรัฐบาล นอกจากนี้ การที่ฝ่ายค้านพยายามอ้างกลไกของรัฐสภานั้น ต้องย้อนถามว่า ที่ผ่านมาฝ่ายค้านเคารพกลไกของรัฐสภาจริงหรือไม่ ใช่ฝ่ายค้านหรือไม่ที่ออกไปสนับสนุนการเมืองบนท้องถนน และใช่ฝ่ายค้านหรือไม่ ที่เล่นเกมการเมืองในสภาฯ จนสภาฯ ล่มโดยไม่สนใจว่า เรื่องที่สภาฯ กําลังพิจารณานั้นมีความสําคัญกับประชาชนมากน้อยเพียงใด
“การเลือกตั้งสมัยหน้า อาจจะหมดเวลาของฝ่ายค้านเองแล้วก็เป็นได้ เพราะประชาชนเริ่มเบื่อหน่ายเต็มทีแล้ว หน้าที่ตัวเองไม่คิดทํา เฝ้าแต่หาหนทางให้ตัวเองได้กลับมามีอํานาจอีกครั้ง การอภิปรายไม่ไว้วางใจของฝ่ายค้านที่จะเกิดขึ้นนั้น สุดท้ายแล้วอาจจะกลายเป็นการอภิปรายครั้งสุดท้ายของ ส.ส.ฝ่ายค้านบางคนด้วยซ้ํา เพราะประชาชนเห็นชัดเจนแล้วว่า ตลอด 7 ปีที่ผ่านมาทําอะไรให้ประชาชนบ้างหรือไม่ อย่างไรก็ตาม หากบอกว่าท่านนายกฯ ไม่เหมาะกับการเป็นผู้นําในขณะนี้ บุคลากรของฝ่ายค้านเองก็คงไม่เหมาะกับยุคสมัยนี้ด้วยเช่นกัน ที่ต้องการวุฒิภาวะและความเด็ดขาดในการแก้ปัญหา ไม่ใช่รอคําสั่งถึงจะเริ่มดําเนินการ” นายธนกร กล่าว
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานการประชุมคณะทำงานติดตามเร่งรัดการจ่ายเงินงบประมาณของสถาบันเครือข่ายฯ
วันพฤหัสบดีที่ 23 ธันวาคม 2564
รองปลัดฯ วรวรรณ เป็นประธานการประชุมคณะทํางานติดตามเร่งรัดการจ่ายเงินงบประมาณของสถาบันเครือข่ายฯ
นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานติดตามเร่งรัดการจ่ายเงินงบประมาณของสถาบันเครือข่ายของกระทรวงอุตสาหกรรม ประจําปี 2565
รองปลัดฯ วรวรรณ เป็นประธานการประชุมคณะทํางานติดตามเร่งรัดการจ่ายเงินงบประมาณของสถาบันเครือข่ายฯ
วันนี้ (23 ธันวาคม 2565) นางวรวรรณ ชิตอรุณ รองปลัดกระทรวงอุตสาหกรรม เป็นประธานการประชุมคณะทํางานติดตามเร่งรัดการจ่ายเงินงบประมาณของสถาบันเครือข่ายของกระทรวงอุตสาหกรรม ประจําปี 2565 โดยมี นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ผู้แทนจากสถาบันเพิ่มผลผลิตแห่งชาติ สถาบันพัฒนาอุตสาหกรรมสิ่งทอ สถาบันอาหาร และหน่วยงานที่เกี่ยวข้อง เข้าร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
โดยที่ประชุมฯ ได้พิจารณาให้ความเห็นชอบการเบิกจ่ายงบประมาณ ปีงบประมาณ 2565 งบอุดหนุน เงินอุดหนุนเฉพาะกิจ ไตรมาสที่ 1 ให้กับสถาบันเครือข่าย.
รัฐบาลไทย-ข่าวทำเนียบรัฐบาล-ดีอีเอส ร่วมเวที World Bank เน้นการนำเทคโนโลยีดิจิทัลเป็นเครื่องมือสำคัญ ในการขับเคลื่อน ด้านการพัฒนาเศรษฐกิจและสังคมในระดับท้องถิ่น
วันจันทร์ที่ 9 สิงหาคม 2564
ดีอีเอส ร่วมเวที World Bank เน้นการนําเทคโนโลยีดิจิทัลเป็นเครื่องมือสําคัญ ในการขับเคลื่อน ด้านการพัฒนาเศรษฐกิจและสังคมในระดับท้องถิ่น
ดีอีเอส ร่วมเวที World Bank เน้นการนําเทคโนโลยีดิจิทัลเป็นเครื่องมือสําคัญ ในการขับเคลื่อน ด้านการพัฒนาเศรษฐกิจและสังคมในระดับท้องถิ่น
เมื่อวันที่9สิงหาคม2564นางปิยนุชวุฒิสอนผู้ตรวจราชการกระทรวงดิจิทัลเพื่อเศรษฐกิจและสังคม
เข้าร่วมเป็นผู้บรรยายในการประชุมเชิงปฏิบัติการของธนาคารโลกเรื่องCommunity Innovation for COVID-19 Socio-Economic Recoveryหัวข้อThailand's Strategy for Digital Developmentผ่านระบบVideo Conference ณห้องประชุม801ชั้น8สํานักงานปลัดกระทรวงดิจิทัลเพื่อเศรษฐกิจและสังคมโดยการประชุมดังกล่าวเป็นการเปิดตัวข้อเสนอโครงการCommunity Innovation for COVID-19 Socio-Economic Recoveryตามที่World Bankได้มีการหารือกับกระทรวงดิจิทัลฯมาแล้วก่อนหน้านี้ ทั้งนี้วัตถุประสงค์การประชุมเพื่อเป็นเวทีแลกเปลี่ยนความเห็นในด้านการพัฒนาเศรษฐกิจและสังคมในระดับท้องถิ่นโดยใช้เทคโนโลยีดิจิทัลเป็นเครื่องมือสําคัญในการขับเคลื่อน
***********
รัฐบาลไทย-ข่าวทำเนียบรัฐบาล-PM orders security plan adjustment and tightening of security measures in Southern border provinces
วันจันทร์ที่ 31 มกราคม 2565
PM orders security plan adjustment and tightening of security measures in Southern border provinces
PM orders security plan adjustment and tightening of security measures in Southern border provinces
January 30, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha was reported on the bombing attack at 15 spots in Southern border Yala province on January 29, and made an immediate order for the Internal Security Operations Command Region 4 pine to rush with the investigation process. He also delegated Yala provincial governor to visit the injured at the hospitals, and residents and shop owners at the areas of bombing incidents on his behalf to give them moral support and help. The Internal Security Operations Command Region 4 pine believes the perpetrators just wanted to cause disturbance, following the authorities’ recent law enforcement in Narathiwat province.
According to the Government Spokesperson, the Prime Minister ordered local law enforcement officials to adjust plan, expand scope of surveillance, and tighten security measures in the economic and vulnerability areas, particularly during the Chinese New Year, to boost confidence on local people’s safety. Integrative operation must also be undertaken among local administrations, private sector, and local people on the intelligence front. The Prime Minister also denounced the bombing incident in Yala, which not only caused disturbance and damages to the lives and properties of others, but also ruined current economic and security momentum.
รัฐบาลไทย-ข่าวทำเนียบรัฐบาล-พระเจ้าวรวงศ์เธอ พระองค์เจ้าโสมสวลีฯ ทรงโปรดให้ หม่อมหลวงสราลี กิติยากร เป็นผู้แทนพระองค์เปิดงานรณรงค์วันงดดื่มสุราแห่งชาติ ประจำปี พ.ศ. 2565
วันพฤหัสบดีที่ 7 กรกฎาคม 2565
พระเจ้าวรวงศ์เธอ พระองค์เจ้าโสมสวลีฯ ทรงโปรดให้ หม่อมหลวงสราลี กิติยากร เป็นผู้แทนพระองค์เปิดงานรณรงค์วันงดดื่มสุราแห่งชาติ ประจําปี พ.ศ. 2565
พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงโปรดให้ หม่อมหลวงสราลี กิติยากร เป็นผู้แทนพระองค์ ไปเปิดงานรณรงค์วันงดดื่มสุราแห่งชาติ ประจําปี พ.ศ.2565 จัดโดยกระทรวงสาธารณสุข ร่วมกับหน่วยงานทั้งภาครัฐ ภาคประชาสังคม
พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงโปรดให้ หม่อมหลวงสราลี กิติยากร เป็นผู้แทนพระองค์ ไปเปิดงานรณรงค์วันงดดื่มสุราแห่งชาติ ประจําปี พ.ศ.2565 จัดโดยกระทรวงสาธารณสุข ร่วมกับหน่วยงานทั้งภาครัฐ ภาคประชาสังคม และมอบโล่ประกาศเกียรติคุณแก่บุคคลและองค์กรที่ทําคุณประโยชน์ดีเด่นด้านการป้องกันควบคุมการบริโภคเครื่องดื่มแอลกอฮอล์
วันนี้ (7 กรกฎาคม 2565) ที่โรงแรมมิราเคิล แกรนด์ คอนเวนชั่น กรุงเทพมหานคร พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงโปรดให้ หม่อมหลวงสราลี กิติยากร เป็นผู้แทนพระองค์ ไปเปิดงานรณรงค์วันงดดื่มสุราแห่งชาติ ประจําปี พ.ศ.2565 โดยมี นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข พร้อมด้วยนายแพทย์ธงชัย เลิศวิไลรัตนพงศ์ รองปลัดกระทรวงสาธารณสุข นายแพทย์อภิชาต วชิรพันธ์ รองอธิบดีกรมควบคุมโรค นายแพทย์ขจรศักดิ์ แก้วจรัส รองอธิบดีกรมควบคุมโรค ผู้บริหาร ข้าราชการ เจ้าหน้าที่กระทรวงสาธารณสุข และประชาชน ร่วมงาน
นายแพทย์โสภณ เมฆธน ผู้ช่วยรัฐมนตรีประจํากระทรวงสาธารณสุข กล่าวว่า สืบเนื่องจากคณะรัฐมนตรีมีมติ เมื่อวันที่8 กรกฎาคม 2551 กําหนดให้วันเข้าพรรษาของทุกปีเป็นวันงดดื่มสุราแห่งชาติ เนื่องจากการบริโภคเครื่องดื่มแอลกอฮอล์ก่อให้เกิดปัญหาด้านสุขภาพ ครอบครัว อุบัติเหตุ และอาชญากรรม ส่งผลกระทบต่อสังคมและเศรษฐกิจของประเทศ จากรายงานขององค์การอนามัยโลก พบว่า ทุกปีทั่วโลกมีผู้เสียชีวิตจากการดื่มแอลกอฮอล์ประมาณ 3 ล้านคน คิดเป็นร้อยละ 5.3 ของการตายทั้งหมด และเป็นสาเหตที่ทําให้เกิดโรคมากกว่า 230 ชนิด ผู้ที่ดื่มเครื่องดื่มแอลกอฮอล์เป็นประจํามีผลทําให้ภูมิคุ้มกันร่างกายลดลง มีโอกาสติดเชื้อต่างๆได้ง่ายขึ้น ในทางกลับกันหากสามารถหยุดดื่มเครื่องดื่มแอลกอฮอล์ได้จะทําให้ตับมีการฟื้นตัวได้ภายใน 3 เดือน ส่งผลให้ภูมิคุ้มกันของร่างกายทํางานได้ดีมากขึ้น
กระทรวงสาธารณสุข ร่วมกับหน่วยงานภาครัฐ และภาคประชาสังคม ได้ดําเนินการควบคุมการบริโภคเครื่องดื่มแอลกอฮอล์ โดยใช้มาตรการทางกฎหมาย และมาตรการทางสังคม เพื่อลดปริมาณการบริโภคเครื่องดื่มแอลกอฮอล์ โดยในปีนี้ พลเอกประยุทธ์ จันทร์โอชา นายกรัฐมนตรี ได้มอบคําขวัญเนื่องในวันงดดื่มสุราแห่งชาติ ประจําปี2565 ดังนี้ “ปลอดเหล้า ปลอดโรค ห่างไกลโควิด 19”
ทั้งนี้ กิจกรรมภายในงานประกอบด้วย การมอบโล่ประกาศเกียรติคุณแก่บุคคลและองค์กรที่ทําคุณประโยชน์ดีเด่นด้านป้องกันควบคุมการบริโภคเครื่องดื่มแอลกอฮอล์ รวมถึงศิลปิน นักแสดงแบบอย่างที่สนับสนุนการดําเนินงานควบคุมการบริโภคเครื่องดื่มแอลกอฮอล์ การจัดแสดงนิทรรศการผลงานของบุคคลและองค์กรที่ทําคุณประโยชน์ดีเด่นด้านป้องกันควบคุมการบริโภคเครื่องดื่มแอลกอฮอล์ และหน่วยงานภาคีเครือข่ายที่เกี่ยวข้อง
******************************7 กรกฎาคม 2565
รัฐบาลไทย-ข่าวทำเนียบรัฐบาล-สรรพากรช่วยบรรเทาภาระแก่ผู้ประกอบการ ขยายเวลาหักรายจ่ายได้ 1.5 เท่า สำหรับการซื้อชุดตรวจ ATK ให้พนักงานหรือลูกจ้าง
วันอังคารที่ 26 เมษายน 2565
สรรพากรช่วยบรรเทาภาระแก่ผู้ประกอบการ ขยายเวลาหักรายจ่ายได้ 1.5 เท่า สําหรับการซื้อชุดตรวจ ATK ให้พนักงานหรือลูกจ้าง
ครม.อนุมัติหลักการขยายเวลามาตรการภาษีเพื่อสนับสนุนรายจ่ายค่าซื้อชุดตรวจหาแอนติเจนด้วยตนเอง มาหักเป็นรายจ่ายได้เพิ่มขึ้นอีกเป็นจํานวนร้อยละ 50 (หักได้ 1.5 เท่า) ของรายจ่ายที่จ่ายไปตั้งแต่วันที่ 1 เมษายน 2565 ถึงวันที่ 31 ธันวาคม 2565
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “คณะรัฐมนตรีอนุมัติหลักการขยายเวลามาตรการภาษีเพื่อสนับสนุนรายจ่ายค่าซื้อชุดตรวจหาแอนติเจนด้วยตนเอง (COVID - 19 Antigen test self-test kits) สําหรับบริษัทหรือห้างหุ้นส่วนนิติบุคคลที่มีรายจ่ายค่าซื้อชุดตรวจโควิด-19 แบบเร่งด่วน เพื่อใช้สําหรับพนักงานหรือลูกจ้าง มาหักเป็นรายจ่ายได้เพิ่มขึ้นอีกเป็นจํานวนร้อยละ 50 (หักได้ 1.5 เท่า) ของรายจ่ายที่จ่ายไปตั้งแต่วันที่ 1 เมษายน 2565 ถึงวันที่ 31 ธันวาคม 2565 เพื่อสนับสนุนผู้ประกอบการสําหรับใช้ตรวจพนักงานหรือลูกจ้างเป็นประจํา”
นายเอกนิติ นิติทัณฑ์ประภาศ อธิบดีกรมสรรพากร กล่าวเพิ่มเติมว่า “กระทรวงการคลังโดยกรมสรรพากรตระหนักถึงความสําคัญในการสนับสนุนให้ผู้ประกอบการได้มีส่วนร่วมกับมาตรการป้องกันควบคุมโรคติดเชื้อไวรัสโคโรนา 2019 ( COVID – 19) และเพื่อให้การแก้ไขสถานการณ์การแพร่ระบาดของโรคเป็นไปอย่างต่อเนื่องและมีประสิทธิภาพ จึงได้เสนอร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... กําหนดให้ขยายเวลามาตรการภาษีเพื่อสนับสนุนรายจ่ายค่าซื้อชุดตรวจหาแอนติเจนด้วยตนเองออกไปอีก จากเดิมที่สิ้นสุดวันที่ 31 มีนาคม 2565 โดยคาดว่าจะช่วยบรรเทาภาระภาษีแก่ผู้ประกอบการ ทั้งยังช่วยป้องกัน และลดการแพร่ระบาดของโรค COVID - 19 ซึ่งจะช่วยเพิ่มโอกาสฟื้นตัวของระบบเศรษฐกิจโดยรวมของประเทศได้อย่างต่อเนื่องและยั่งยืนต่อไป”
ทั้งนี้ สอบถามรายละเอียดได้ที่สํานักงานสรรพากรทุกแห่งทั่วประเทศ หรือที่ศูนย์สารนิเทศสรรพากร (RD Intelligence Center) โทร.1161
รัฐบาลไทย-ข่าวทำเนียบรัฐบาล-ธอส. เปิดตัวเพจใหม่ บ้านมือสอง ธอส. (@GHBALLHOME) ศูนย์รวมบ้านมือสองคุณภาพดีของ ธอส.
วันศุกร์ที่ 20 พฤษภาคม 2565
ธอส. เปิดตัวเพจใหม่ บ้านมือสอง ธอส. (@GHBALLHOME) ศูนย์รวมบ้านมือสองคุณภาพดีของ ธอส.
ธนาคารอาคารสงเคราะห์ (ธอส.) เปิดตัว Facebook Fanpage : บ้านมือสอง ธอส. (@GHBALLHOME) เพจน้องใหม่ล่าสุด ที่เป็นศูนย์รวมบ้านมือสองของ ธอส.
ธนาคารอาคารสงเคราะห์ (ธอส.) เปิดตัว Facebook Fanpage : บ้านมือสอง ธอส. (@GHBALLHOME) เพจน้องใหม่ล่าสุด ที่เป็นศูนย์รวมบ้านมือสองของ ธอส. ให้ผู้ที่สนใจได้รับทราบข้อมูลข่าวสารบ้านมือสอง ของธนาคารก่อนใคร รายการไหนดี ทําเลไหนเด่น ราคาไหนโดนใจ เช็คได้ที่นี่ที่เดียว จบครบทุกขั้นตอน โดยธนาคารได้คัดสรรบ้านมือสอง ธอส. ราคาลดพิเศษจากทั่วประเทศ ทั้งประเภทบ้านเดี่ยว บ้านแฝด คอนโดมิเนียม ทาวน์เฮ้าส์ อาคารพาณิชย์ และที่ดินเปล่า โดยผู้ที่สนใจสามารถจองซื้อทรัพย์ที่ต้องการได้ทันที และสามารถใช้ “ผลิตภัณฑ์สินเชื่อสําหรับทรัพย์ NPA” อัตราดอกเบี้ย 0% ต่อปี นานสูงสุด 24 เดือน ในโครงการ NPA บ้านพร้อมอยู่ (RENOVATE) ซื้อตามสภาพจริง ปรับปรุงรีโนเวท รื้อถอนปรับสภาพ พร้อมโปรโมชั่นพิเศษอีกมากมาย นอกจากนี้ผู้ที่สนใจยังสามารถสอบถามข้อมูลต่าง ๆ ในเรื่องบ้านมือสองของ ธอส. กับเจ้าหน้าที่ธนาคารได้โดยตรงทั้งทาง Inbox หรือผ่านช่องทาง Comment ได้อีกด้วย สอบถามข้อมูลเพิ่มเติมได้ที่ G H Bank Call Center โทร. 0-2645-9000 หรือ ติดตามข้อมูลข่าวสารและดูข้อมูลบ้านมือสอง ธอส. ได้ที่ www.ghbhomecenter.com, Mobile Application : G H Bank Smart NPA และ Line Official Account : @ghbnpa
รัฐบาลไทย-ข่าวทำเนียบรัฐบาล-สธ. ปิดการอบรมสุดยอดผู้นำสาธารณสุข หลักสูตร “อัศวิน” รุ่นที่ 1
วันศุกร์ที่ 17 มิถุนายน 2565
สธ. ปิดการอบรมสุดยอดผู้นําสาธารณสุข หลักสูตร “อัศวิน” รุ่นที่ 1
ปลัดกระทรวงสาธารณสุข ปิดการอบรมสุดยอดผู้นําด้านสาธารณสุข หลักสูตร “อัศวิน” รุ่นที่ 1 สร้างผู้นําองค์กรรุ่นใหม่ เข้มแข็งทั้งร่างกายและจิตใจ พร้อมย้ําความสําคัญของการเรียนรู้ตลอดชีวิต เป็นประสบการณ์ช่วยพัฒนาตนเอง องค์กร และเกิดประโยชน์ต่อประชาชน
นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานพิธีปิดการอบรมพัฒนาความเป็นสุดยอดผู้นําด้านสาธารณสุข รุ่นที่ 1 ประจําปีงบประมาณ พ.ศ. 2565 พร้อมมอบโอวาทและมอบใบประกาศนียบัตรแก่ผู้สําเร็จหลักสูตร จํานวน 38 คน ที่ โรงแรมเฟลิกซ์ ริเวอร์แคว รีสอร์ท จังหวัดกาญจนบุรี โดยนายแพทย์เกียรติภูมิ กล่าวว่า กระทรวงสาธารณสุข ให้ความสําคัญกับการพัฒนาบุคลากรให้มีความคิดเปิดกว้าง รอบรู้ มีความพร้อมในการเป็นผู้นําการเปลี่ยนแปลงที่สามารถเผชิญสถานการณ์ที่ยุ่งยากและซับซ้อนได้อย่างมีประสิทธิภาพ ซึ่งหลักสูตรฝึกอบรมพัฒนาความเป็นสุดยอดผู้นําด้านสาธารณสุข รุ่นที่ 1 หรือ หลักสูตร “อัศวิน” เป็นการสร้างผู้นําองค์กรรุ่นใหม่ที่มีความเข้มแข็งทั้งด้านร่างกายและจิตใจมีความกล้าหาญ กล้าตัดสินใจ มีทักษะทางสังคม มีความคิดรวบยอด สามารถวางแผนงานอย่างเป็นระบบ ตลอดจนนําพาทีมงานให้บรรลุเป้าหมายขององค์กรได้อย่างมีความสุข
“ขอให้นําความรู้ ทักษะ แนวคิดและสิ่งที่ได้เรียนรู้จากการอบรมไปประยุกต์ใช้ เพื่อปรับปรุง พัฒนาเป็นผู้บริหารรุ่นใหม่ที่มีวิสัยทัศน์และเป็นผู้นําการเปลี่ยนแปลงของกระทรวงสาธารณสุข สร้างสุขภาวะที่ดีแก่ประชาชน โดยขอให้เตรียมความพร้อมอยู่เสมอ หมั่นพัฒนาตนเอง ให้ความสําคัญกับการเรียนรู้ตลอดชีวิตเพราะจะเป็นประสบการณ์ช่วยพัฒนาความรู้ ให้กลายเป็นความคิดที่เป็นประโยชน์ นําไปปฏิบัติและสอนต่อให้ผู้อื่นปฏิบัติได้ รวมถึงกล้าตัดสินใจบนข้อมูลที่ถูกต้อง ผ่านการวิเคราะห์ สังเคราะห์ และดูผลกระทบรอบด้าน ซึ่งจะทําให้เกิดวงจรการพัฒนาอย่างต่อเนื่องตามวัตถุประสงค์ที่ได้ตั้งเป้าหมายไว้ ซึ่งเป็นประโยชน์ทั้งต่อตนเอง องค์กร และประชาชน” นายแพทย์เกียรติภูมิ กล่าว
ทั้งนี้ การฝึกอบรมสุดยอดผู้นําด้านสาธารณสุข หลักสูตร “อัศวิน” รุ่นที่ 1 มีผู้เข้าร่วมรับการอบรมทั้งสิ้น จํานวน 38 คน ประกอบด้วยบุคลากรในสังกัดกระทรวงสาธารณสุขทั่วประเทศ และหน่วยงานภายนอก อาทิ แพทย์จาก โรงพยาบาลเชียงรายประชานุเคราะห์ จ.เชียงราย โรงพยาบาลปาดังเบซาร์ จ.สงขลา โรงพยาบาลนครพิงค์ จ.เชียงใหม่ โรงพยาบาลพระปกเกล้า จ.จันทบุรี โรงพยาบาลระยอง จ.ระยอง และหัวหน้างานสํานักกฎหมาย สํานักงานหลักประกันสุขภาพแหง่ชาติ เป็นต้น
******************************* 17 มิถุนายน 2565